Hverdagen for en pædagogstuderende ser markant anderledes ud i dag, end den gjorde for 10-15 år siden.

Dengang var det ikke unormalt med 30 lektioner om ugen, hvorimod de studerende i dag har 11-12 lektioner. Vejledningen er også skåret ned, og eksempler viser, at hvor der dengang var omkring 40 timers vejledning til et bachelorprojekt, er der nu cirka 16 timer. Andre eksempler på holdstørrelserne viser, at holdene over samme årrække er vokset til tredobbelt størrelse.

Det viser en gennemgang af pædagoguddannelsen før og nu, som Danske Professionshøjskoler har lavet.